Hamdam Qarshiyev

Hamdam Aliqulovich Qarshiyev (1970-yil, 29-sentyabr, Shahrisabz tumani, Qashqadaryo viloyati, OʻzSSR) — O‘zbekiston mudofaa vazirining tarbiyaviy va mafkurafiy ishlar bo‘yicha vazir o‘rinbosari polkovnik. 1997-yilda Toshkent davlat yuridik institutini, 2021-yilda O‘zbekiston Respublikasi Prezidenti huzuridagi Davlat boshqaruvi akademiyasini tamomlagan. Maʼlumoti boʻyicha mutaxassisligi — huquqshunoslik, boshqaruv mahorati. Mehnat faoliyatini 1987-yilda Qashqadaryo viloyatining Shahrisabz tumanida boshlagan. 2015-yil 27-avgustida Oʻzbekiston prezidenti farmoniga binoan „Oʻzbekiston Respublikasida xizmat koʻrsatgan yurist“ faxriy unvoni bilan taqdirlangan.

Faoliyati 

 1991—1992-yillarda Toshkent shahar Olmazor tumani IIB patrul-post xizmati rotasi militsioneri;
 1992—1997-yillarda shahar Olmazor tumani IIB navbatchi yordamchisi;
 1997—2001-yillarda — Olmazor tumani Ichki ishlar boshqarmasi tergov bo‘limi og‘ir jinoyatlarni tergov qilish bo‘yicha bo‘linma tergovchisi;
 2001—2004-yillarda Olmazor tumani Ichki ishlar boshqarmasi tergov bo‘limi narkotrafik va giyohvand moddalar bilan qonunga xilof ravishda muomala qilishga qarshi jinoyatlarni tergov qilish bo‘yicha bo‘linmasi katta tergovchisi;
 2004—2007-yillarda Olmazor tumani Ichki ishlar boshqarmasi tergov bo‘limi narkotrafik va giyohvand moddalar bilan qonunga xilof ravishda muomala qilishga qarshi jinoyatlarni tergov qilish bo‘yicha bo‘linmasi bo‘linma boshlig‘i;
 2007—2009-yillarda Olmazor tumani Ichki ishlar boshqarmasi tergov bo‘limi boshlig‘ining o‘rinbosari;
 2009-yilda Toshkent shahar Yakkasaroy IIB tergov bo‘limi boshlig‘i o‘rinbosari — tergov bo‘limi boshlig‘i;
 2009—2013-yillarda Transportda IIB Tergov boshqarmasi boshlig‘i o‘rinbosari — tergov bo‘limi boshlig‘i;
 2013—2016-yillarda Qashqadaryo viloyati IIB boshlig‘i o‘rinbosari — tergov boshqarmasi boshlig‘i lavozimlarida ishlagan;
 2016—2017-yillarda O‘zbekiston Respublikasi adliya vazirining o‘rinbosari — Sud qarorlarini ijro etish, sudlar faoliyatini moddiy-texnika va moliyaviy taʼminlash departamenti direktori (bir vaqtning oʻzida O‘zbekiston Respublikasi Sudyalar oliy kengashi aʼzosi ham);
 2017—2018-yillarda Oʻzbekiston Respublikasi Ichki ishlar vazirligi Transportda jamoat xavfsizligini taʼminlash boshqarmasi boshligʻi;
 2018—2019-yillarda Mudofaa vazirligi Toifalangan obyektlarni qo‘riqlash qo‘shinlari qo‘mondoni;
 2019—2022-yillarda O‘zbekiston Respublikasi Mudofaa vazirining tarbiyaviy va mafkuraviy ishlar bo‘yicha o‘rinbosari (bir vaqtning o‘zida O‘zbekiston Respublikasi Qurolli Kuchlari Akademiyasi boshlig‘i);
 2021-yildan O‘zbekiston o‘q otish sporti federatsiyasi raisining o‘rinbosari;
 2022-yildan O‘zbekiston Respublikasi Mudofaa vazirining tarbiyaviy va mafkuraviy ishlar bo‘yicha o‘rinbosari;

Mukofotlari 

 2012-yilda „O‘R IIB aʼlochisi“ ko‘krak nishoni;
 2015-yilda „O‘zbekiston Respublikasida xizmat ko‘rsatgan yurist“ faxriy unvoni;
 2018-yilda III darajali „Namunali xizmatlar uchun“ ko‘krak nishoni;
 2019-yilda II darajali „Namunali xizmatlar uchun“ ko‘krak nishoni;
 2020-yilda I darajali „Namunali xizmatlar uchun“ ko‘krak nishoni;
 2020-yilda „Mehr-saxovat“ ko‘krak nishoni;
 2021-yilda „Maʼnaviy-maʼrifiy ishlar aʼlochisi“ ko‘krak nishoni;
 2021-yilda „Mudofaa vazirligi aʼlochisi“ ko‘krak belgisi;
 2021-yilda „O‘zbekiston Respublikasi Mustaqilligining 30 yilligi“ esdalik nishoni
 2021-yilda II darajali „Shon-sharaf“ ordeni;
 2022-yilda „O‘zbekiston Respublikasi Qurolli Kuchlarining 30 yilligi“ esdalik nishoni

Manbalar